**NOTĂ INFORMATIVĂ**

**la proiectul hotărîrii Guvernului cu privire la modificarea unor hotărîri ale Guvernului**

|  |
| --- |
| * + - 1. ***Denumirea autorului şi, după caz, a participanţilor la elaborarea proiectului***
 |
| Autorul proiectului este Ministerul Afacerilor Interne. |
| ***2. Condiţiile ce au impus elaborarea proiectului de act normativ şi finalităţile urmărite*** |
| Crearea și operaționalizarea completă a Centrului integrat de pregătire pentru aplicarea legii (CIPAL), în conformitate cu standardele Uniunii Europene constituie unul dintre obiectivele Strategiei de dezvoltare a Poliției pentru perioada 2016 – 2020, aprobată prin Hotărîrea Guvernului nr. 587/2016 și o etapă din Planul de acțiuni privind implementarea Strategiei, aferentă Obiectivului 1. „Consolidarea responsabilității, și profesionalismului Poliției”, acțiunea 1.2. „Dezvoltarea procesului de pregătire inițială și continuă”, subacțiunea 1.2.3. „Crearea CIPAL, în conformitate cu standardele UE”.În contextul implementării Programului de Reformare a Poliției „Suport bugetar pentru Reforma Poliției CRIS: ENI/2015/038-144, finanțat în cadrul Instrumentului european de vecinătate, la 17 ianuarie 2018 prin Hotărîrea Guvernului nr. 53, a fost creat CIPAL, iar în anexa nr. 4 a Hotărîrii menționate, este prevăzut Planul de acțiuni pentru anii 2018-2021 privind constituirea (operaționalizarea) Centrului integrat de pregătire pentru aplicarea legii al Ministerului Afacerilor Interne.Operaționalizarea treptată a CIPAL are loc prin implementarea etapizată a trei obiective fundamentale:- realizarea cadrului de reglementare, organizatoric și funcțional;- organizarea și desfășurarea formării profesionale continue pilot;- proiectarea, construirea, amenajarea, dotarea și dezvoltarea CIPAL.Structura existentă a CIPAL nu corespunde cu necesitățile de formare profesională, de aceea se propune excluderea catedrelor și înlocuirea acestora cu subdiviziuni responsabile de organizare a instruirii și managementul calității, precum și de formarea profesională.Centrul are drept scop formarea profesională a personalului deja angajat în cadrul autorităţilor și subdiviziunilor MAI, astfel modul de organizare şi desfășurare a procesului de formare profesională în cadrul Centrului va fi stabilit în conformitate cu Regulamentul cu privire la formarea continuă a adulților, aprobat prin Hotărîrea Guvernului nr. 193 din 24 martie 2017 și prin reglementările de profil ale Ministerului Afacerilor Interne. Totodată, pentru asigurarea managementului calității Centrul va respecta normele Codului Educației în ceea ce privește acreditarea programelor de învățămînt în cadrul Agenției Naționale de Asigurare a Calității în Educație și Cercetare.Cu referire la efectivul limită de 18 funcții ale Centrului, la moment acesta nu corespunde structurii acestuia, de aceea este un imperatv majorarea numărului de funcții prin transferul etapizat din alte subdiviziuni ale MAI.În acest sens, suplinirea funcțiilor în cadrul noii structuri propuse este descrisă în anexa 5, cu indicarea exactă a subdiviziunii din care vor fi transferate acestea fără a majora efectivul-limită al MAI, precum și etapele stabilite în ani pentru a redistribui anual sursele financiare între subdiviziuni, însă per ansamblu fără impact financiar pentru bugetul public, întrucît se va realiza din bugetul anual alocat Ministerului Afacerilor Interne.Alt aspect, care a impus necesitatea modificărilor este îndeplinirea și respectarea Planului de acțiuni, prevăzut în anexa nr. 4. Potrivit acestuia, proiectarea sediului CIPAL și a infrastructurii aferente, urma sa fie finalizată în trimestrul II, 2018. Procesul proiectării s-a dovedit a fi unul anevoios din cauze obiective ce țin de caracteristicile terenului alocat pentru construcție. Au fost efectuate examinări geologice suplimentare a terenului destinat construcției cit și a versanților în vederea determinării și calculării exacte a parametrilor specifici proiectării. Din aceste motive este necesar de a modifica termenii de realizare a acțiunilor 3.1 și 3.2 din Planul de acțiuni menționat. Ce ține de Hotărârea Guvernului nr.778/2009 cu privire la aprobarea Regulamentului privind organizarea şi funcționarea Ministerului Afacerilor Interne, structurii şi efectivului-limită ale aparatului central al acestuia, se modifică anexa nr. 3 prin completarea listei autorităților administrative şi instituțiilor din subordinea Ministerului Afacerilor Interne cu - Centrul integrat de pregătire pentru aplicarea legii.Cu referire la modificarea Hotărîrii Guvernului nr. 460/2017, este necesar de exclus unele excepții din atribuțiile directorului Centrului, pentru a asigura managementul interior al instituției.Totodată, se propune a completa împuternicirile Directorului prin acordarea gradelor speciale pînă la gradul de comisar, inclusiv, precum și emiterea ordinului privind constituirea, organizarea și funcționarea Comisiei pentru examinarea cererilor privind recunoaşterea activității în ramurile civile înrudite cu specialitatea (funcţia) deţinută în cadrul Centrului integrat de pregătire pentru aplicarea legii, întrucît în cadrul Centrului vor putea fi angajați din alte domenii pentru asigurarea proceselor organizaționale pe segmentul tehnic. În această ordine de idei, este necesar de a completa anexa nr. 1 la Hotărîrea Guvernului nr.1001/2011, prin includerea CIPAL în lista autorităţi din subordinea (sau de pe lîngă) organelor centrale de specialitate ale administraţiei publice şi din subordinea altor autorităţi administrative centrale, din motiv că urmare a aprobării noii structuri vor fi instituite funcții publice.Pentru a remunera formatorii din alte subdiviziuni ale MAI s-a propus completarea punctului 2 din note la anexa nr.5 la Hotărîrea Guvernului nr.1231/2018 pentru punerea în aplicare a prevederilor Legii nr. 270/2018 privind sistemul unitar de salarizare în sectorul bugetar, pentru a permite funcționarilor publici cu statut special din cadrul MAI să desfășoare cursuri de formare profesională fără a fi eliberați de la atribuțiile de bază.  |
| ***3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene*** |
| Prezentul proiect, nu are ca scop armonizarea legislației naționale cu legislația Uniunii Europene. |
| ***4. Principalele prevederi ale proiectului şi evidenţierea elementelor noi*** |
| Prezentul proiect, intervine în scopul revizuirii Statutului CIPAL prin aprobarea Regulamentului cu privire la organizarea și funcționarea Centrului integrat de pregătire pentru aplicarea legii al Ministerului Afacerilor Interne, astfel fiind stabilite domeniile de activitate ale Centrului. Situația dată vine să creeze direcțiile de organizare a instruiri și managementul calității, precum și cea de formare profesională, substituind catedrele, care de altfel nu corespund necesarlui de instrire.Structurile noi create la rândul lor vor organiza desfășurarea modulelor de pregătire cu ajutorul instructorilor și formatorilor angajați ai CIPAL, precum și cu implicarea plenară a formatorilor din sistemul Ministerului Afacerilor Interne, care dețin funcții de execuție și de conducere în structurile desconcentrate, structuri care sunt beneficiare ale serviciilor prestate de CIPAL. În aceste condiții CIPAL va prelua o formă organizațională eficientă în procesul pregătirii adulților.Un alt aspect este modificarea structurii Centrului și stabilirea efectivului limită, astefl încît să corespundă cerințelor minime de activitae a acestora.Totodată, se propun a fi modificate și alte acte normative precum: Hotărîrea Guvernului nr. 778/2009, Hotărîrea Guvernului, nr. 460/2017 Hotărîrii Guvernului 1001/2011, pentru a opera modificările de rigoare în scopul asigurării bunei funcționări a Centrului.Pentru a stabili modul de remunerare a personalului din subdiviziunile Ministerului Afacerilor Interne care desfășoară cursuri de formare profesională continuă, se propune a fi completată Hotărîrea Guvernului nr. 1231/2018. |
| ***5. Fundamentarea economico-financiară*** |
| Modificările indicate în proiect se încadrează în limita bugetului alocat pentru MAI, întrucît majorarea efectivului-limită al Centrului se va realiza prin transferul etapizat de funcții din alte subdiviziuni ale Ministerului Afacerilor Interne. |
| ***6. Modul de încorporare a actului în cadrul normativ în vigoare***  |
| Prezentul proiect, se încadrează perfect în cadrul normativ în vigoare, deoarece are drept scop punerea în aplicare a prevederilor actelor normative de nivel superior. |
| ***7. Avizarea şi consultarea publică a proiectului*** |
|  |
| ***8. Constatările expertizei anticorupție*** |
|  |
| ***9. Constatările expertizei juridice*** |
|  |

**Secretar de stat al MAI Ianuș ERHAN**